Pasa
Pasa (dalam bahaso Indonesia;Pasar) adolah sabuah tampek bakumpuanyo urang-urang guno malakuan transaksi jua bali. Transaksi jual bali nan tajadi di pasa ko dapek barupo produk, barang atau jaso. Di dalam suatu pasa tadapek babagai sistem nan ado didalamnyo, antaro lain institusi, prosedur, hubuangan sosial, jo infrastruktur di mano usaho untuak manjua barang, jaso, jo tanago karajo untuak urang-urang demi mandapekan pitih sabagai imbalannyo.[1]
Fungsi pasa[suntiang | suntiang sumber]
Pasa sabagai sarana distribusi[suntiang | suntiang sumber]
Pasa sabagai sarana distribusi, berfungsi untuak mampalanca proses panyaluran barang atau jaso dari produsen ka konsumen. Dengan adonyo pasa, produsen dapek bahubunagan baiak sacaro langsuang maupun sacaro indak langsuang untuak manawarkan hasia dari produksinyo kapado konsumen. Pasa dikatoan bafungsi baiak jiko kagiatan distribusi barang jo jaso dari produsen hinggo ka konsumen bajalan lanca. Sabaliaknyo, pasa dikatoan indak bafungsi baiak jiko kagiatan distribusi acokkali macet.[2]
Pasa sabagai pambantuak harago[suntiang | suntiang sumber]
Pasa marupoan tampek patamuan antaro panjua jo pambali. Di pasa tasabuik panjua manawarkan barang atau jaso kapado pambali. Pambali nan mambutuahan barang atau jaso akan barusaho manawaran harago dari barang atau jaso tasabuik, sahinggo tajadilah tawa - manawa antaro kaduo balah pihak. Sasudah tajadi kasepakatan, mako tabantuaklah harago. Dengan demikian, pasa bafungsi sabagai pambantuak harago.[2]
Pasa sabagai sarana promosi[suntiang | suntiang sumber]
Pasa sabagai sarana untuak promosi aratinyo pasa manjadi tampek mampakenalkan jo manginformasikan suatu barang atau jaso tentang manfaaik jo kaunggulan pado konsumen. Promosi dilakuan untuak manariak minaik pambali tahadok barang atau jaso nan dipakenalkan. Promosi dapek dilakuan jo babagai caro antaro lain, mamasang spanduk, manyebaran brosur, pameran jo sabagainyo.[2]
Jinih pasa sacaro umum[suntiang | suntiang sumber]
Pasa tradisional[suntiang | suntiang sumber]
Pasar tradisional marupoan tampek batamunyo panjua jo pambali sarato ditandoi dek adonyo transaksi panjua pambali sacaro langsung nan biasonyo ado proses tawa-manawar, bangunan biasonyo tadiri dari kios-kios atau gerai, los jo dasaran tabukak nan dibukak dek panjua maupun dek pangalola pasa. Kabanyakan manjua kabutuhan sahari-hari sarupo bahan-bahan makanan barupo ikan, buah, sayua-sayuaran, talua, dagiang, kain, pakaian, barang elektronik, jaso dan lain-lain. Salain itu, ado pulo nan manjua kue-kue jo barang-barang lainnyo. Pasa sarupo iko masih banyak tadapek di Indonesia, dan umumnyo talatak dekek kawasan parumahan bia mamudahan pambali untuak mancapai pasa. Babarapo pasa tradisional nan "legendaris" antaro lain adolah pasa Beringharjo di Yogyakarta, pasa senen di Jakarta, pasa Klewer di Solo, pasa Johar di Semarang.[3]
Pasa tradisional di saluruah Indonesia taruih mancuba batahan manghadapi saingan dari pasa modern. indak hanyo di Indonesia, pasa tradisional ado pulo di negara-negara lainnyo bahkan masuak ka dalam 10 pasa tradisional terbaik di dunia diantaronyo adolah pasa Laboqueria, Jerman jo pasa Tsukiji Fish Tokyo, Jepang. [4] Babarapo kalabiahan pasa tradisional antaro lain barang nan dijua masih segar, adonyo tawa manawa, raso solidaritas tinggi, harago cenderung murah. [5]
Pasa modern[suntiang | suntiang sumber]
Pasa modern indak banyak babeda dari pasa tradisional, namun pasa jinih iko panjua jo pambali indak batransakasi sacaro langsuang malainkan pambali maliek label harago nan tacantum dalam barang (barcode), barado dalam bangunan jo palayanannyo dilakuan sacaro mandiri (swalayan) atau dilayani dek pramuniaga. Salain itu caro pambayaran pun alah mulai manggunoan pambayaran non-tunai yaitu dompet digital. Barang-barang nan dijua, salain bahan makanan sarupo; buah, sayuaran, dagiang; sabagian banyak barang lainnyo nan dijua adolah barang nan dapek batahan lamo. Contoh dari pasa modern ko adolah hypermart, pasar swalayan (supermarket), jo minimarket.[6]
Rujuakan[suntiang | suntiang sumber]
- ↑ Media, Kompas Cyber (2020-01-27). "Pasar: Pengertian, Fungsi, Ciri-ciri dan Jenisnya Halaman all". KOMPAS.com (dalam bahasa Indonesia). Diakses tanggal 2021-04-13.
- ↑ a b c wijanarko. "Peran dan Fungsi Pasar Dalam Perekonomian". ekonomi.bunghatta.ac.id (dalam bahasa Inggris). Diakses tanggal 2021-04-13.
- ↑ "6 Pasar Tradisional Paling Terkenal di Indonesia". detikTravel (dalam bahasa Indonesia). Diakses tanggal 2021-04-13.
- ↑ Indra, Rahman. "Mengulik 10 Pasar Tradisional Terbaik di Dunia". gaya hidup (dalam bahasa Indonesia). Diakses tanggal 2021-04-13.
- ↑ Times, I. D. N.; Erni, Andreanyta. "Pasar Tradisional Vs Pasar Modern : Mana yang kamu Pilih?". IDN Times (dalam bahasa Indonesia). Diakses tanggal 2021-04-13.
- ↑ Yulianto, Aries. "Tren Pembayaran Non-Tunai di Pasar Modern". detiknews (dalam bahasa Indonesia). Diakses tanggal 2020-10-01.
kea_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn bjn_Latn bjn_Latn bjn_Latn ind_Latn ind_Latn ind_Latn